b'\n_START_ARTICLE_\nComuna Lupac, Cara\xc8\x99-Severin\n_START_SECTION_\nDescrierea stemei\n_START_PARAGRAPH_\nStema comunei Lupac se compune dintr-un scut triunghiular cu marginile rotunjite, scartelat. \xc3\x8en primul cartier, \xc3\xaen dreapta, \xc3\xaen c\xc3\xa2mp de argint, se afl\xc4\x83 o intrare de min\xc4\x83, de culoare neagr\xc4\x83, cu dou\xc4\x83 ciocane \xc3\xaencruci\xc8\x99ate de argint. \xc3\x8en al doilea cartier, \xc3\xaen st\xc3\xa2nga, \xc3\xaen c\xc3\xa2mp ro\xc8\x99u, se afl\xc4\x83 un arbore dezr\xc4\x83d\xc4\x83cinat, de aur. \xc3\x8en al treilea cartier, \xc3\xaen dreapta, \xc3\xaen c\xc3\xa2mp ro\xc8\x99u, se afl\xc4\x83 bra\xc8\x9bele egale, de argint, ale unei cruci treflate. \xc3\x8en al patrulea cartier, \xc3\xaen st\xc3\xa2nga, \xc3\xaen c\xc3\xa2mp de argint, se afl\xc4\x83 bra\xc8\x9bele egale, de culoare ro\xc8\x99ie, ale aceleia\xc8\x99i cruci treflate. Scutul este timbrat de o coroan\xc4\x83 mural\xc4\x83 de argint cu un turn crenelat._NEWLINE_Intrarea \xc3\xaen min\xc4\x83 reprezint\xc4\x83 ocupa\xc8\x9bia de baz\xc4\x83 a locuitorilor, de\xc8\x9bin\xc3\xa2nd ponderea \xc3\xaen economia localit\xc4\x83\xc8\x9bii. Pomul dezr\xc4\x83d\xc4\x83cinat este imaginea fondului forestier, o bog\xc4\x83\xc8\x9bie natural\xc4\x83 a zonei. Crucea treflat\xc4\x83 face trimitere la elementul etnic \xc8\x99i religios croat, majoritar \xc3\xaen zon\xc4\x83. Coroana mural\xc4\x83 cu un turn crenelat semnific\xc4\x83 faptul c\xc4\x83 localitatea are rangul de comun\xc4\x83.)\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Lupac se ridic\xc4\x83 la 2.677 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 3.023\xc2\xa0de\xc2\xa0locuitori. Majoritatea locuitorilor sunt croa\xc8\x9bi (86,59%). Principalele minorit\xc4\x83\xc8\x9bi sunt cele de rom\xc3\xa2ni (7,28%) \xc8\x99i romi (1,08%). Pentru 4,26% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt romano-catolici (91,56%), cu o minoritate de ortodoc\xc8\x99i (3,77%). Pentru 4,3% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.'